# Karantoer

Karantoer :
| An iliz katolik. ||
| Anv gallaouek | Carantoir |
| Anv gallek (ofisiel) | Carentoir |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Gwern-Porc'hoed |
| Kod kumun | 56033 |
| Kod post | 56910 |
| Maer Amzer gefridi | Catherine Lamour 2017-2020 |
| Etrekumuniezh | Eus an Oud da Vreselien Kumuniezh |
| Bro velestradurel | Bro Redon hag ar Gwilen |
| Lec'hienn Web | http://www.carentoir.com |
| Poblañsouriezh ||
| Poblañs | 3 062 ann. (2020) |
| Stankter | 42 ann./km² |
| Douaroniezh ||
| Daveennoù lec'hiañ | 47° 49′ 03″ Norzh 2° 07′ 59″ Kornôg / 47.8175, -2.13305555556 |
| Uhelderioù | kreiz-kêr : 60 m bihanañ 7 m — brasañ 109 m |
| Gorread | 72,87 km² |
| Karantoer ||
| kemmañ |
Karantoer a zo ur gumun eus Breizh e kanton Gwern-Porc'hoed e departamant ar Mor-Bihan. Kresket eo bet d'ar 1añ a viz Genver 2017 goude bezañ bodet gant Kelenneg.

## Anv

* Erwan Vallerie ː Carantoer, 826; Karantoer, 864; Carantor, XI$^{vet}$, 1171, 1178; Carantoer, 1286; Karantoer, 1387; Karantoir, 1430; Karantoir, 1441; Kerentoer, 1516; Carantouër, 1573

### Gerdarzh

* (fr)JB Ogée (1780), heuliet gant Marteville & Varin (1843) ː kêr an doerien.
* (fr)Dauzat & Rostaing (1963-1978) ː kêr an doerien.
* (fr)Jean-Yves Le Moing (2007) ː mann da welout gant an doerien ; kammamzeriek eo ǃ Gwelloc'h eo klask ur stumm caranto-duron = kreñvlec'h un den anvet Carantos.

## Ardamezioù

Rannet; ouzh 1, en geot e di en aour, digor ha goulaouet en gul, ur skeul toer ivez en gul war an doenn, heuliet gant un tour difoupant; ouzh 2, en sabel e dour en aour digor ha mogeriet en sabel, o vont d'ar strad e-barzh ur mor en glazur kommek en argant ouzh beg; ur gammell en argant, skedet en aour, balirant war al lodennadur; e gab en erminoù karget gant ur groaz pavek en gul.
Aozer ː J.P. Fernandez. ː An ti evit an toer; an tour, ar gammell, hag ar sked evit sant Marcoul, hag en devoa diouganet lonkadur tour kastell La Ballue.

## Istor
### Dispac'h Gall

* Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Karantoer; e Bann Roc'h-an-Argoed e oa; d'an 28 a viz Ebrel 1792 e voe staget kumun An Templ ouzh kumun Karantoer; miret ha brasaet e voe kanton Karantoer e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Katantoer en Arondisamant Gwened bet krouet e 1800$^,$.
* Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person-dean, Le Cerff e anv, ha pemp kure, Penhoux, Michel, Briand, Boucicaud ha Bouchet.

### XIX$^{vet}$ kantved

* E 1837 e voe lakaet Gazilieg da bennlec'h kanton Karantoer, adanvet kanton Gazilieg neuze; krouet e voe kumun Kelenneg d'an 2 a viz Mae 1863 ha kumun Ar Chapel-Wagelin d'ar 17 a viz Genver 1874 diwar lodennoù eus kumun Karantoer$^,$.

### XX$^{vet}$ kantved

Brezel-bed kentañ: mervel a reas 172 gwaz eus ar gumun a gollas o buhez abalamour d'ar brezel, eleze 5,06 % eus he foblañs e 1911. Eil brezel-bed:
* d'an 23 a viz Gwenholon 1943 e kouezhas ur c'harr-nij P-47 eus aerlu SUA (United States Army Air Forces) e Karantoer; lazhet e voe e nijour;
* dieubet e voe Karantoer d'an 3 a viz Eost 1944 gant ar "Combat Command B" eus ar 4$^{re}$ Rannlu Hobregonet eus tirlu SUA;
* mervel a reas 14 den eus ar gumun abalamour d'ar brezel.

## Monumantoù ha traoù heverk

* Monumant ar re varv.
* Iliz katolik Sant Markoul.

## Emdroadur ar boblañs abaoe 1962

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| | → bremañ | | | |
| 2008 | Mae 2014 | Catherine Lamour | tu-dehou, distrollad | |
| 1989 | 2008 | Noël Rocher | tu-dehou, distrollad | Kouer, Kuzulier-departamant |
| 1965 | 1989 | Alphonse Menand | tu-dehou, distrollad | Mezeg, kuzulier-departamant |
| tro 1866 | tro 1866 | François Orinel | | |
| tro 1816 | tro 1826 | Jean Marie de Carheil | | |
| ? | ? | Julien Allain | | |
| tro 1802 | tro 1804 | Joseph Garel | | |
| N'eo ket anavezet c'hoazh an holl fedoù. |||||

## Tud
### Ardamezeg ar familhoù

| Aulnette, aotrounez Boisby | En glazur e deir greskenn en argant |
| de Couëtus aotrounez al lerc'h se | En argant e arbenn-c'harv en gul |
| de Marnières, aotrounez la Choannière | En glazur e gebrenn en aour, heuliet ouzh kab gant div rozenn hag ouzh beg gant ul leon, an holl en aour |
* ar vreudeur Guillemot, krouerien Ubisoft.

## Pennadoù kar

* An Templ,
* Kelenneg.

## Liammoù diavaez

* (br)Karantoer war lec'hienn Geobreizh

## Levrlennadur

* (fr)Michel Froger & Michel Pressensé : Armorial des communes du Morbihan. 1999
* (fr)A. Marteville & P. Varin, warlec'hien Ogée : Dictionnaire historique et géographique de la province de Bretagne, dédié à la Nation bretonne. Molliex. Rennes. 1843. Editions Régionales de l'Ouest. Mayenne. 1993
* (fr)Jean-Yves Le Moing : Noms de lieux de Bretagne. Christine Bonneton Editeur. 2007
* (fr)J.B. Ogée : Dictionnaire historique et géographique de la province de Bretagne, dédié à la Nation bretonne. 1780
* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Arrêté portant création de la commune nouvelle de Carentoir
* ↑ (fr)Cassini - EHESS - Karantoer - Fichenn ar gumun
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14, 52 ha 64
* ↑ (fr)Adhésion de Messieurs les Recteurs, Curés et autres ecclésiastiques du diocèse de Saint-Malo, en Bretagne, A l'exposition des principes sur la Constitution du Clergé, adressée à MM. les Evêques députés à l'Assemblée nationale, Imprimerie de Crapart, place Saint-Michel, Pariz, Bro-C'hall, pajenn 19
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 14, 64, 71 ha 306
* ↑ (fr)Cassini - EHESS - Karantoer - Fichenn ar gumun
* ↑ (fr)memorialgenweb - Monumant ar re varv
* ↑ (fr)Pertes USAAF
* ↑ (fr)Mémoire de guerre
* ↑ (fr)memorialgenweb - Monumant ar re varv
* ↑ nullaet disoc'h ar votadegoù gant Lez-varn velestradurel Roazhon(fr)ouest-france.fr